D-8  اقتصادی امکداش‌لیق تشکیلاتینا عضوو اؤلک‌لر فوریه‌نین 6-دا باش وئرن و مین‌لرله اینسانین اؤلومونه سبب اولان قهرمان ماراش مرکزلی زلز‌له ایله باغلی بیرگه بیانات یاییب.
تورکیه، نیجریه، میصر، پاکیستان، ایندونزیا، ایران، مالزیا و بنگلادش ده داخیل اولماقلا D-8  عضوو اؤلکه‌لر زلز‌له‌لرده حیاتینی ایتیرن‌لره باش ساغلیغی وئریب، یارا‌لی‌لارا ایسه شفا دیله‌ییب.
بیرگه بیاناتدا "بو چتین گون‌لرده امکداشلیغیمیزی گئنیشلندیردیک. تورک خالقی‌نین هم رای‌لیگینه شاهیدلیک ائتدیک‌دن سونرا تورکیه-نین برپا ایشلرینه و یئنی‌دن قورما مرحله‌سینه اوغورلا قدم قویاجاغینا امینیک" ایفاده‌سی ایشله‌دیله‌رک، D-8  عضوو اؤلکه‌لرین تورکیه-نین فلاکتله موباریزه و قورتارما ایشلرینده هم رای‌لیگی وورغولانیب.
بیاناتدا "بیز همچنین امینیک کی، گؤستریلن یاردیم فوق العاده حال‌لارین آرا‌دان قالدیریلماسینا و فسادلارین اولدوغو اراضی‌لرده یئنی‌دن قورما ایشلرینه تحفه وئره‌جک. D-8 عضوو دؤولت‌لری‌نین اکثریتینده باش وئرن طبیعی فلاکت‌لر نظره آلینا‌راق، D-8  فلاکتله موباریزه و یاردیم مکانیزمی‌نین یارادیلماسی اوزرینده ده ایش قبول ائدیلمیش‌دیر" دئییلیب.
بیانات فوریه‌نین 15-16-دا ایستانبولدا کئچیریلن D-8  کمیسیونونون 46-جی ایجلاسیندا تورکیه حکومتی و خالقی ایله هم رای‌لیک نوماییش ائتدیرمک مقصدیله درج ائدیلیب.
